Kirjeenvaihtona tehty sopimus Brysselissä 20 päivänä kesäkuuta 1996 parafoidun Euroopan yhteisön ja Mauritanian islamilaisen tasavallan välistä yhteistyötä merikalastuksen alalla koskevan sopimuksen muuttamisesta



Virallinen lehti nro L 332 , 04/12/1997 s. 0020 - 0023



Kirjeenvaihtona tehty SOPIMUS Brysselissä 20 päivänä kesäkuuta 1996 parafoidun Euroopan yhteisön ja Mauritanian islamilaisen tasavallan välistä yhteistyötä merikalastuksen alalla koskevan sopimuksen muuttamisesta A. Yhteisön kirje Arvoisa Herra, Viitaten Brysselissä 20 päivänä kesäkuuta 1996 parafoituun, Euroopan yhteisön ja Mauritanian islamilaisen tasavallan yhteistyötä merikalastuksen alalla koskevaan sopimukseen minulla on kunnia ilmoittaa, että Euroopan yhteisö hyväksyy sopimuksen seuraavien teknisten määräysten muuttamisen edellyttäen, että Mauritanian islamilainen tasavalta on valmis tekemään samoin: - korvataan kalastuksen pääjalkaisia koskeva tekninen selvitys n:o 5 liitteessä esitettävällä vastaavalla selvityksellä, - korvataan pelagista kalastusta koskeva tekninen selvitys n:o 9 liitteessä esitettävällä vastaavalla selvityksellä, - vapapyydyksiä käyttävät tonnikala-alukset ja ankkuroimattomat pitkäsiima-alukset voivat saada vuosineljännestä koskevia lisenssejä. Lupamaksut lasketaan edelleen aluskohtaisen vuosittaisen tilityksen perusteella ja niistä maksetaan ennakkomaksua teknisen selvityksen n:o 8 mukaisesti 2 000 ecua vuodessa, - tieteellisten tarkkailijoiden aluksellaolosta riippumatta pelagista kalastusta harjoittavien alusten varustajat maksavat tieteellisen tarkkailun kustannusten rahoitusosuutta 350 ecua kuukaudessa alukselta, jos niillä on lisenssi. On selvää, ettei varustajan kuulu maksaa aluksella olevan tieteellisen tarkkailijan palkkaa. Olisin kiitollinen, jos voisitte vahvistaa vastaanottaneenne tämän kirjeen ja hyväksyvänne sen sisällön. Vastaanottakaa, Arvoisa Herra, korkeimman kunnioitukseni vakuutus. Euroopan unionin neuvoston puolesta B. Mauritanian islamilaisen tasavallan hallituksen kirje Arvoisat Herrat, Minulla on kunnia ilmoittaa vastaanottaneeni tänään päivätyn seuraavan kirjeenne: "Arvoisa Herra, Viitaten Brysselissä 20 päivänä kesäkuuta 1996 parafoituun, Euroopan yhteisön ja Mauritanian islamilaisen tasavallan yhteistyötä merikalastuksen alalla koskevaan sopimukseen minulla on kunnia ilmoittaa, että Euroopan yhteisö hyväksyy sopimuksen seuraavien teknisten määräysten muuttamisen edellyttäen, että Mauritanian islamilainen tasavalta on valmis tekemään samoin: - korvataan kalastuksen pääjalkaisia koskeva tekninen selvitys n:o 5 liitteessä esitettävällä vastaavalla selvityksellä, - korvataan pelagista kalastusta koskeva tekninen selvitys n:o 9 liitteessä esitettävällä vastaavalla selvityksellä, - vapapyydyksiä käyttävät tonnikala-alukset ja ankkuroimattomat pitkäsiima-alukset voivat saada vuosineljännestä koskevia lisenssejä. Lupamaksut lasketaan edelleen aluskohtaisen vuosittaisen tilityksen perusteella ja niistä maksetaan ennakkomaksua teknisen selvityksen n:o 8 mukaisesti 2 000 ecua vuodessa, - tieteellisten tarkkailijoiden aluksellaolosta riippumatta pelagista kalastusta harjoittavien alusten varustajat maksavat tieteellisen tarkkailun kustannusten rahoitusosuutta 350 ecua kuukaudessa alukselta, jos niillä on lisenssi. On selvää, ettei varustajan kuulu maksaa aluksella olevan tieteellisen tarkkailijan palkkaa. Olisin kiitollinen, jos voisitte vahvistaa vastaanottaneenne tämän kirjeen ja hyväksyvänne sen sisällön." Minulla on kunnia vahvistaa teille, että Mauritanian islamilaisen tasavallan hallitus hyväksyy kirjeenne sisällön ja että kirjeenne ja tämä kirje muodostavat sopimuksen ehdotuksenne mukaisesti. Vastaanottakaa, Arvoisat Herrat, korkeimman kunnioitukseni vakuutus. Mauritanian islamilaisen tasavallan hallituksen puolesta LIITE "Kalastuksen tekninen selvitys n:o 5 KALASTUSLUOKKA: PÄÄJALKAISET 1. Kalastusalue: Sama kuin Mauritanian kansallisia aluksia koskevassa lainsäädännössä. Kalastusansioista vastaavan ministerin päätöksellä määrätään vuosittain ajanjakso, jona kalastus ei ole sallittua seuraavien pisteiden yhdistämän viivan sisäpuolella: >TAULUKON PAIKKA> 2. Sallittu pyydys: Pohjatrooli. Pyydyksen kaksinkertaistaminen on kielletty. Troolin pyydykseen käytetyn langan kaksinkertaistaminen on kielletty. 3. Pienin sallittu silmäkoko: 70 mm. 4. Biologinen elpymisaika: Kaksi (2) kuukautta: syys- ja lokakuu. Sopimuspuolet voivat päättää yhteisellä sopimuksella mahdollisuudesta tarkistaa tätä biologista elpymisjaksoa. 5. Sivusaaliit: - 6. Sallittu tonnisto / lupamaksut: >TAULUKON PAIKKA> 7. Huomautukset: (1) Sallitun tonniston (brt) enimmäismäärä voi vaihdella ensimmäisen ja toisen vuoden 3 %:n ja kolmen viimeisen vuoden 2 %:n välillä." "Kalastuksen tekninen selvitys n:o 9 KALASTUSLUOKKA: PELAGISTEN LAJIEN PAKASTUSTROOLARIT 1. Kalastusalue 1.1. 19° 21 N:n pohjoispuolella: seuraavien pisteiden yhdistämä linja: >TAULUKON PAIKKA> 1.2. 19° 21 N:n eteläpuolella: 12 meripeninkulmaa, mitattuna kohdasta, jossa luode on alhaisimmillaan. 2. Sallittu pyydys: Pelaginen trooli 3. Pienin sallittu silmäkoko: 40 mm. 4. Biologinen elpymisaika: - 5. Sivusaaliit: 3 % kaloja, 0 % pääjalkaisia ja 0 % äyriäisiä. 6. Sallittu tonnisto / alusten lukumäärä / lupamaksut: >TAULUKON PAIKKA> 7. Huomautukset: Alukset kuuluvat kolmeen luokkaan: - Luokka 1: bruttotonnisto enintään 3 000 bt; enimmäismäärä: 12 500 tonnia/vuosi/alus - Luokka 2: bruttotonnisto yli 3 000 bt ja enintään 5 000 bt; enimmäismäärä: 17 500 tonnia/vuosi/alus - Luokka 3: bruttotonnisto yli 5 000 bt ja enintään 8 000 bt; enimmäismäärä: 22 500 tonnia/vuosi/alus."